Kurzus kódja: FLN 105	
Kurzus megnevezése: Logika előadás	
Kurzus előadója: Mekis Péter	
Kurzus helye és ideje: i208 kedd 16-17:30	

Kurzus előfeltétele(i): FLN 104	
A jegyszerzés módja(i): szóban vagy írásban tett záróvizsga	
Követelmények: a félév végén kiosztott tételsorból kell vizsgázni	

Kurzus leírása, tematikája:

Az első félévben megismertük a klasszikus predikátumlogika alapjait. Most itt az ideje, hogy logikai eszköztárunkból formalizált nyelvet, elméletünkből pedig adekvát és szabatos logikai rendszert faragjunk. A kapott rendszert és annak alkalmazását a deduktív tudományok elméletére alapos vizsgálat alá vetjük: ennek eredményeit Gödel, Tarski, Löwenheim, Skolem és Church úgyszólván kultikus jelentőségű tételeiben foglaljuk össze. Ezután a formális nyelvfilozófia eszméjével, a természetes nyelvek logikai nyelvekkel való modellezésének lehetőségeivel ismerkedünk meg. Ennek során a klasszikus predikátumlogikát előbb a típuselméleti, majd a modális logika irányában fejlesztjük tovább.
A félév során rendre az alábbi témákat fogjuk feldolgozni:
1.	A klasszikus elsőrendű nyelvek: szintaxis
2.	A klasszikus elsőrendű nyelvek: szemantika
3.	Centrális logikai fogalmak
4.	Analitikus táblázatok az elsőrendű logikában
5.	Az elsőrendű logika axiomatizálása
6.	Teljesség, helyesség és kompaktság
7.	A Peano-aritmetika
8.	Néhány metalogikai eredmény
9.	Másod- és magasabbrendű logika
10.	Típuselméleti logika
11.	Modális logika
12.	Leírások

	

Kurzushoz tartozó kötelező irodalom:

Ruzsa Imre - Máté András: Bevezetés a modern logikába. Osiris, 1997

Kurzushoz tartozó ajánlott irodalom:

G. Frege: Logikai vizsgálódások. Osiris, 2000.
A. Tarski: Bizonyítás és igazság. Gondolat, 1990.
Ruzsa I. (szerk.): Tertium non datur. Osiris, 2000.
W. Kneale - Martha Kneale: A logika fejlődése. Gondolat, 1985.
I. M. Copi - J. A. Gould (szerk.): Kortárs-tanulmányok a logikaelmélet kérdéseiről. Gondolat, 1986.